SDF se Scribbles: Dwelmmisbruik in skole
SDF se Scribbles
Swellendam Dwelm Forum - Swellendam Drug Forum
Dwelmmisbruik in skole
Die volgende artikel het in die Republikein (2003) verskyn en dit beklemtoon die gebruik van dwelms in ons skole. Dit is uiters belangrik dat ouers, onderwysers en leerders hulself vergewis van die tekens van dwelmgebruik.
Dwelmmisbruik gedy op skoolDWELMMISBRUIK onder kinders het die afgelope sewe jaar verdubbel en kinders wat met dwelms eksperimenteer, raak steeds jonger.
So sê Grant Jardine, bestuurder van die jeuguitreikprogram by die Kaapstadse Dwelmvoorligtingsentrum. Hulle behandel jaarliks tot 900 mense.
Volgens Grant het tussen 'n derde en die helfte van seuns voor Graad 11 al onwettige dwelms gebruik. Die meeste van hulle het voor die ouderdom van dertien reeds begin eksperimenteer.
"Dit is 'n groot bekommernis," sê Mnr. Jardine. "As kinders op 'n vroeë ouderdom begin, is die kanse dat hulle verslaaf sal word baie groter."
Die mees algemene dwelms wat gebruik word, is alkohol, dagga, mandrax, "crack", kokaïen en heroïen. Ongelukkig is daar niks wat ouers kan doen om te verhoed dat hulle kinders aan dwelms blootgestel word nie.
Dwelmmisbruik kom in alle skole voor en alle kinders sal op een of ander stadium moet besluit of hulle met dwelms gaan eksperimenteer of nie. Volgens Grant kan ouers hulle kinders voorberei vir die dag dat hulle hierdie besluit moet neem.
Hy gee die volgende riglyne: o Lig eerstens jouself in oor dwelms. Dit sluit die beskikbaarheid, voorkoms en newe-effekte in. o Bespreek dwelms met jou kind. o Luister na jou kind en moenie moraliseer of preek nie. o Moenie bangmaakstories vertel nie. Dit werk nie. o Probeer om die situasie van sy/haar kant te verstaan.
As jou kind dwelms gebruik, is daar 'n verandering in sy algehele gedrag. Moenie paniekerig raak as jou kind net een of twee kenmerke toon nie.Wees op die uitkyk vir die volgende tekens: o Tekens van bybehore wat gebruik word vir dwelmgebruik. Dit sluit in gebreekte bottelnekke, gebrande lepels, lemmetjies en foelie. o Rooi oë en/of vlekke op hande o Skielike gewigsverlies of -toename o Sleeptong praat o Onsamehangende gesprekke en vinnige verandering van een onderwerp na die ander. o Verlies van belangstelling in en genot van dinge wat hy voorheen geniet het. o Verandering van kleredrag en vriende. o Swakker prestasie op skool. (Yourhealth) Posted by
Swellendam Dwelm Forum
SDF se Logo en SLagspreuk
SDF se Visie en Missie
Die visie van SDF is: Om Swellendam
en omgewing se jeug in te lig en te beskerm teen die gevaar van dwelms.
Ons missie: Om rolspelers te mobiliseer in die
stryd teen dwelms, om alternatiewe daar te stel vir die jeug en om ondersteuning
te verskaf waar dit nodig mag wees.
HOW TO CONTACT SDF
071 024 5626
email address: sdam.df@gmail.com
**send a sms,
**send an email
**or give us a call.
All calls, sms's and emails will be treated with utmost confidentiality.
Swellendam Dwelm ForumPromote Your Page Too
BADISA-Saam bou ons 'n brug na 'n beter lewe
Suurbraak Voetslaanpad: Laerskool Suurbraak
Bontebok Park: Mullersrus Laerskool
DVD Vertoning Thusong Sentrum
Pamflette by Thusong Sentrum
Wenner van Logo Ontwerp Kompetisie
Dr du Toit oorhandig prys aan Wilna Coetzee
Dag Uitstappie #1
Marloth Natuur Reservaat: Bontebok Primêr
Wie is Swellendam Dwelmforum?